εδοξεν τηι βουλη και τωι δημωι κυρσιλος ακρυπτου ναξιτης εφοδον απογραψαμενος επι την βουλην ειπεν επειδη ονησανδρος βουλωνος σιφνιος διατετελεκεν εν τε τοις ενπροσθεν χρονοις υπερ της πολεως ημων την πλειστην προνοιαν ποιουμενος πασιν εαυτον ευχρηστον και φιλαγαθον παρασκευαζων εις τα λυσιτελη ουδεμιαν κακοπαθιαν και δαπανην υποστελλομενος χαριν των τη πολει συνφεροντων και τοις καθ ιδιαν αφικνουμενοις των πολιτων εις την σιφνιων πολιν προτερον τε ανγελιας γενηθεισης διοτι κακουργα πλοια και πλειονα επιβαλλειν ημων ημελλεν επι την χωραν και την πολιν κατα ρυσιον και ταραχης μειζονος γινομενης κατα την πολιν α και απηνγελη προσωρμικεναι προς την σιφνιων χωραν και περι τουτων παραχρημα ο δημος ελομενος ανδρα εις σιφνον κτησικλην χαρικλειδου δια νυκτος ενεκεν του κατασκεψεσθαι τα προγεγραμμενα και εν εκηνοις ονησανδρος βουλομενος αποδεικνυσθαι ην εχει ευνοιαν εις τον δημον πυθομενος παρα του κτησικλεους τα προδεδηλωμενα αυτον τε φιλοφρονως υπεδεξατο τους τε υιους βουλωνα και νικωνα εν σιφνωι δε χρηματιζοντα εκφαντον και τινας μεθ εαυτων νεωτερους παρακαλεσας εξαπεστειλεν επι την χωραν εξεραυνησομενους και παντα σαφως πυθομενος τα προσαγγελλομενα διασαφησας τω κτησικλη εξαπεστειλεν αυτον δια ταχους φροντισας και περι της ανακομιδης αυτου καθως και ο κτησικλης ενεφανιζεν επι της εκκλησιας ομοιω[ς] δε αφαρπαγεντων και οικετικων σωματων υπο πειρατων παρα σωσιλου του ξενοπειθου νουμηνιου και βοτρυος απο της καλουμενης εσχατιας συνεβη καταραι επι την επικειμενην απεναντι νησον της χωρας της σιφνιων ενα δε αυτων νουμηνιον διακολυνβησαντα απο των πειρατων ονησανδρος υπεδεξατο πυθομενος οτι εστιν εξυρου και εθρεψεν εκ των ιδιων χρονον και πλειονα και ανφιεσας εξαπεστειλεν εις την ημετεραν πολιν τοις ιδιοις δαπανημασιν περι ων και ο δημος επιγνους την ονησανδρου φιλαγαθιαν και ευνοιαν ην εχων τυνχανη εις τε αυτον και συριους παντας προξενον τε αυτον εποιησεν και προεδριαν εδωκεν εν τοις αγωσιν οις η πολις συντελει και προσοδον προς τε την βουλην και τον δημον εαν που δεηται πρωτω μετα τα ιερα πολλω δε μαλλον εαυτον ευχρηστον παρασκευαζη και δια τας διδομενας τιμας ουτε δαπανην υποστελλομενος ουτε κινδυνον ενεκεν των τη πολει συνφεροντων οπως ουν και ο ημετερος δημος ευχαριστος ων φαινηται και τιμων τους αγαθους ανδρας και αξιους κατα την δυναμιν την εαυτου ετεροι τε πληονες εαυτους επιδιδωσιν επιγινωσκοντες την του δημου καλοκαγαθιαν αγαθη τυχη δεδοχθαι τη βουλη και τω δημω επαινεσαι ονησανδρον βουλωνος σιφνιον επι τη αιρεσει η εχει εις τον δημον τον ημετερον και στεφανωσαι αυτον χρυσω στεφανω τωι εκ του νομου και αναγορευειν καθ ετος εκαστον τον ιεροκηρυκα διονυσιων τε τωι αγωνι των τραγωδων και ηρακλειων τη πονπη και δημητριειων τη λανπαδι κηρυγμα τοδε στεφανοι ο δημος ο συριων ονησανδρον βουλωνος σιφνιον ευσεβηας ενεκεν της προς τους θεους και ευνοιας ης εχων διατελη προς συριους παντας οι δε πρυτανεις αει οι εν αρχη οντες επιμεληαν ποιεισθωσαν του κηρυγματος κυρωθεντος δε τουδε του ψηφισματος ο ταμιας αρισταγορας δοτω ονησανδρω το αποτεταγμενον εις τον στεφανον εκ του νομου διαφορον απο της ενκυκλιου διοικησεως ινα δε φανερα υπαρχη η του δημου φιλαγαθια και πολλοι εφαμιλλοι γινομενοι ευεργετωσι τον δημον τιμηθεντος ονησανδρου αναγραψαι τοδε το ψηφισμα εις στηλην λιθινην και στησαι εις τοπον ως επιφανεστατον ελεσθαι δε ανδρα οστις εγδωσει την στηλην και στησει και επιμελες ποιησηται οπως αναγραφη τοδε το ψηφισμα το δε εσομενον ανηλωμα εις τε την στηλην και την αναγραφην δοτω ο ταμιας αρισταγορας απο της ενκυκλιου διοικησεως καθοτι αν συντελεση ο εγδοτης ινα δε και σιφνιοι επιγνωσιν τα εψηφισμενα τιμια τω εαυτων πολιτη ονησανδρω οι πρυτανεις επιμελες ποιησασθωσαν αντιγραψαμενοι οπως εξαποστειλωσιν τοδε το ψηφισμα προς τον δημον τον σιφνιων σφραγισαμενοι τη δημοσιαι σφραγιδι. ειρεθη εγδοτης κυρσιλος ακρυπτου.
Syros — IG XII,5 Add. p. 335
 IG XII,5 Add. p. 335